钦定古今图书集成/明伦汇编/官常典/第289卷 > 梁
## 钦定古今图书集成/明伦汇编/官常典/第289卷 > 梁

梁复设“宗正卿”，以宗室为之。

按《隋书百官志》：“宗正卿位视列曹尚书，主皇室外戚
之籍，以宗室为之。梁初犹依宋齐，皆无卿名。天监
七年，以太常为太常卿，加置宗正卿，以大司农为司
农卿，三卿是为春卿，皆置丞及功曹主簿。”

### 武帝中大通三年诏宗戚有服属者并赐乡亭侯

按《梁书武帝本纪》，中大通三年“秋七月庚寅，诏曰，推
恩六亲，义彰九族，班以侯爵，亦曰惟允。凡是宗戚有
服属者，并可赐沐食，乡亭侯各随远近以为差次，其
有昵亲，自依旧章。”